पाएं अपने शहर की ताज़ा ख़बरें और फ्री ई-पेपरडाउनलोड करें
घरेलू शेयर बाजार हफ्ते के दूसरे कारोबारी दिन गिरावट के साथ बंद हुए। एनएसई का निफ्टी 0.94% यानी 137 पॉइंट की गिरावट के साथ 14,496.50 पॉइंट पर रहा। बीएसई सेंसेक्स 0.95% यानी 465 पॉइंट की गिरावट के साथ 48,253 पॉइंट पर रहा। बैंक निफ्टी 0.60%, जबकि मिड कैप में 0.50% और स्मॉल कैप में 0.90% की गिरावट आई है। फार्मा इंडेक्स में दो पर्सेंट जबकि मेटल और ऑटो शेयरों में एक एक पर्सेंट की गिरावट आई है।
मंगलवार को बाजार मजबूत रुझान के साथ खुला और पहले सत्र में सीमित दायरे में रहा। लेकिन दूसरे सत्र में तेज गिरावट आई और निफ्टी इंडेक्स 14,461 पॉइंट तक गिर गया। मंदी के रुझान ने पिछले सत्र की रिकवरी को बेअसर कर दिया।
अब यह 14,500 से ऊपर टिका रहा, तो 14,700 और 14,800 की तरफ बढ़ता नजर आएगा। बिकवाली का दबाव बनने पर 14,400 और 14,250 पॉइंट के जोन में खरीदारी का सपोर्ट मिलेगा। वायदा बाजार में हुए सौदे निफ्टी के 14,000 से 15,000 पॉइंट के बड़े दायरे में रहने के संकेत दे रहे हैं।
तापड़िया के मुताबिक जहां तक बैंक निफ्टी की बात है तो इसमें आज गैप अप बना और इंडेक्स शुरुआती सत्र में मजबूत बना रहा। लेकिन दूसरे सत्र में बैंकिंग शेयरों में बिकवाली हुई और यह 32,200 पॉइंट से नीचे आ गया।
कमजोरी के बावजूद बैंकिंग शेयरों का परफॉर्मेंस बाजार के कम खराब रहा और 200 पॉइंट गिरकर बंद हुआ। इसमें 33,000 पॉइंट के रेजिस्टेंस लेवल के पास बिकवाली होती रही। तेजी में इसको 33,000 पॉइंट और 33,333 पॉइंट के पास बिकवाली का सामना करना पड़ेगा जबकि गिरावट आने पर 32,000 पॉइंट और 31,500 पॉइंट के पास खरीदारी निकल सकती है।
शॉर्ट टर्म में कमाई के दाव
मोतीलाल ओसवाल फाइनेंशियल सर्विसेज के वाइस प्रेसिडेंट और डेरिवेटिव एनालिस्ट चंदन तापड़िया के मुताबिक बाजार में मंदी के रुख के बीच इन दो शेयरों - SRF और वेदांता पर दाव लगाया जा सकता है। SRF के शेयरों को 7,050 रुपए के टारगेट के साथ खरीदा जा सकता है। लेकिन इसमें 6,500 पर स्टॉक लॉस लगाना सही रहेगा। इसी तरह वेदांता का शेयर 273 रुपए के टारगेट के साथ लिया जा सकता है। इसके लिए 250 रुपए पर स्टॉप लॉस लगाना सही रहेगा।
163 अंक ऊपर खुला था सेंसेक्स
मई के पहले हफ्ते के दूसरे कारोबारी दिन शेयर बाजार बढ़त के साथ खुलने में कामयाब रहे। आज सेंसेक्स 163.11 अंक और निफ्टी 53.1 पॉइंट ऊपर खुला। हालांकि, ट्रेडिंग के आधे घंटे के अंदर ही सेंसेक्स 196.67 अंक तक और निफ्टी 54 पॉइंट तक फिसल गया। टाटा स्टील बीएसएल लिमिटेड के शेयर में 18% से ज्यादा का उछाल है।
सुबह सरकारी बैंकों के शेयरों वाला निफ्टी का इंडेक्स 5% से ज्यादा उछला था। इंडेक्स में शामिल 13 बैंकों में सभी मजबूती दिखा रहे थे। इंडियन बैंक, पीएनबी और बैंक ऑफ महाराष्ट्र में तेज उछाल था। मेटल कंपनियों का निफ्टी इंडेक्स भी डेढ़ पर्सेंट ऊपर चल रहा था। निफ्टी रियल्टी में भी 0.8% की मजबूती थी। फार्मा और आईटी कंपनियों के निफ्टी इंडेक्स में मामूली कमजोरी थी।
52 वीक हाई
NSE निफ्टी में शामिल SBI लाइफ, हिंडाल्को, टाटा स्टील के अलावा CCL प्रॉडक्ट्स, टाटा कॉफी, अदानी टोटल गैस, अलेंबिक और NOCIL सहित कई कंपनियों के शेयरों ने आज 52 वीक हाई बनाया।निफ्टी 500 के टॉप 5 गेनर्स में डिश टीवी, इंडियन बैंक, CCL प्रॉडक्ट, NIACL और HFCL के शेयर रहे। इसी इंडेक्स में शामिल LT टेक्नोलॉजी, टाटा केमिकल, टाटा कंज्यूमर, सुंदरम फाइनेंस और एल्काइल एमिन में अच्छी खासी गिरावट आई।
रिजल्ट और डिविडेंड
आज अदानी पोर्ट्स, अदानी टोटल गैस, अलेंबिक फार्मा, अपोलो पाइप्स, DCM श्रीराम, ग्रीव्ज कॉटन, L&T इन्फोटेक, मोरपेन लैब, प्रॉक्टर ऐंड गैंबल, RBL बैंक, सुवेन लाइफ जैसी दिग्गज कंपनियों के रिजल्ट आने वाले हैं।
एशियाई बाजारों में भी उतार-चढ़ाव
अमेरिकी बाजारों में बढ़त
सोमवार को अमेरिकी बाजार बढ़त के साथ बंद हुए थे। डाउ जोंस 0.70% की बढ़त के साथ 238.38 अंक ऊपर 34,113.20 पर बंद हुआ था। हालांकि, नैस्डैक 0.48% की गिरावट के साथ 67.56 अंक नीचे 13,895.10 पर बंद हुआ। S&P 500 इंडेक्स 11.49 पॉइंट ऊपर 4,192.66 पर बंद हुआ था। फ्रांस और जर्मनी के बाजार भी बढ़त के साथ बंद हुए थे।
FII और DII डेटा
NSE पर मौजूद प्रोविजनल डेटा के मुताबिक, 3 मई को विदेशी संस्थागत निवेशकों (FII) ने 2,289 करोड़ रुपए के शेयरों की शुद्ध बिकवाली की यानी उन्होंने जितने शेयर खरीदे उससे इतने ज्यादा रुपए के शेयर बेच दिए। कुछ दिनों से लगातार खरीदार बने रहे घरेलू संस्थागत निवेशक (DII) ने शुद्ध रूप से 552 करोड़ रुपए के शेयर खरीदे थे। सोमवार को सेंसेक्स 63 पॉइंट नीचे 48,718 पर बंद हुआ था, जबकि निफ्टी 3 अंक ऊपर 14,634 पर रहा था।
IDBI बैंक को 1,359 करोड़ रुपए का फायदा, होम फर्स्ट का 25.9% लाभ बढ़ा
एलआईसी के मालिकाना हक वाले IDBI बैंक ने 5 साल में पहली बार सालाना मुनाफा कमाया है। इसने वित्त वर्ष 2020-21 में 1,359 करोड़ रुपए का लाभ कमाया है। 2019-20 में इसने सालाना 12,887 करोड़ रुपए का घाटा दिखाया था। उधर दूसरी ओर होम फर्स्ट फाइनेंस के फायदे में 25.9% की बढ़त हुई है।
विधानसभा चुनाव होते ही फिर महंगे होने लगे हैं पेट्रोल-डीजल, मध्यप्रदेश और राजस्थान में 101 रुपए पर पहुंचा पेट्रोल
पश्चिम बंगाल में चुनाव नतीजे आते ही आज पेट्रोल-डीजल के दामों में बढ़ोतरी की गई है। आज मंगलवार को पेट्रोल की कीमत में 15 पैसे तो डीजल की कीमत में 18 पैसे प्रति लीटर की बढ़ोतरी हुई है। इसके साथ ही दिल्ली में पेट्रोल 90.55 रुपए और डीजल 80.91 रुपए प्रति लीटर पर पहुंच गया है। आज 18 दिन बाद पेट्रोल-डीजल की कीमत में बदलाव हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva kas_Deva bho_Deva kas_Deva kas_Deva hin_Deva mag_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn